Besta leiðin til þess að auka fjarskiptaöryggi er að fjölga tengingum. Þetta segir Þorvarður Sveinsson, framkvæmdastjóri Farice ehf sem vinnur nú að því að leggja þriðja sæstrenginn á milli Íslands og Evrópu. Strengurinn Íris mun liggja frá Þorlákshöfn til Galway á Írlandi og auka fjarskiptaöryggi Íslands tífalt. Dæmi eru um að klippt hafi verið á sæstrengi ríkja til þess að skaða tengingu og öryggi þeirra við umheiminn en Þorvarður hefur ekki áhyggjur af stríðsrekstri Rússa fyrir öryggi Íslands hvað þetta varðar.
Það eru ákveðnir hlutir sem maður hefur stjórn á og ákveðnir hlutir sem maður hefur ekki stjórn á. Við fókuserum á það sem við getum gert og það er að auka öryggið. Besta leiðin til þess að auka öryggið er að fjölga tengingum. Það er það sem við erum að gera með Írisi.
-Er eftirlit með þeim. Er eitthvað flug yfir þessa strengi eða siglt yfr þá til þess að fylgjast með þeim eða eitthvað svoleiðis?
Það er ekkki beint gert þannig, frekar gert þannig að Landhelgisgæslan fær upplýsinum frá fiskiskipum og almennt fylgist með skipaumferð í kringum Ísland. Það sama á við um skipaumferð í kringum Írland. Þannig er þá fylgst með umferð í kringum strengina. Ef umferð sem talin er undarleg eða skrítin eða hreinlega ekki heimil á sér stað, þá er gripið inn í.
Framkvæmdastjóri Farice sem vinnur að því að leggja þriðja sæstrenginn milli Íslands og Evrópu hefur ekki áhyggjur af því að stríð í álfunni auki hættu á að ráðist verði á strengina. Fleiri tengingar auki fjarskiptaöryggi.